CELEX: 62008CA0221
Language: mt
Date: 2010-03-04 00:00:00
Title: Kawża C-221/08: Sentenza tal-Qorti tal-Ġustizzja (It-Tielet Awla) tal- 4 ta' Marzu 2010 — Il-Kummissjoni Ewropea vs L-Irlanda (Nuqqas ta’ Stat li jwettaq obbligu — Direttiva 95/59/KE — Taxxi oħra għajr it-taxxi fuq il-fatturat li jolqtu l-konsum tat-tabakk manifatturat — Artikolu 9(1) — Libertà li biha l-manifatturi u l-importaturi jistabbilixxu l-prezzijiet massimi tal-bejgħ bl-imnut tal-prodotti tagħhom — Leġiżlazzjoni nazzjonali li timponi prezz minimu ta’ bejgħ bl-imnut tas-sigaretti — Ġustifikazzjoni — Ħarsien tas-saħħa pubblika — Konvenzjoni Kwadru tal-Organizzazzjoni Dinjija tas-Saħħa dwar il-Kontroll tat-Tabakk)

1.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 113/7
            
         Sentenza tal-Qorti tal-Ġustizzja (It-Tielet Awla) tal-4 ta' Marzu 2010 — Il-Kummissjoni Ewropea vs L-Irlanda
   (Kawża C-221/08) (1)
   
   (Nuqqas ta’ Stat li jwettaq obbligu - Direttiva 95/59/KE - Taxxi oħra għajr it-taxxi fuq il-fatturat li jolqtu l-konsum tat-tabakk manifatturat - Artikolu 9(1) - Libertà li biha l-manifatturi u l-importaturi jistabbilixxu l-prezzijiet massimi tal-bejgħ bl-imnut tal-prodotti tagħhom - Leġiżlazzjoni nazzjonali li timponi prezz minimu ta’ bejgħ bl-imnut tas-sigaretti - Ġustifikazzjoni - Ħarsien tas-saħħa pubblika - Konvenzjoni Kwadru tal-Organizzazzjoni Dinjija tas-Saħħa dwar il-Kontroll tat-Tabakk)
   2010/C 113/09
   Lingwa tal-kawża: l-Ingliż
   
      Partijiet
   
   
      Rikorrenti: Il-Kummissjoni Ewropea [rappreżentanti: R. Lyal u W. Mölls, aġenti]
   
      Konvenuta: L-Irlanda [rappreżentanti: D. O'Hagan, aġent, G. Hogan SC]
   
      Suġġett
   
   Nuqqas ta’ Stat li jwettaq obbligu — Ksur tal-Artikolu 9(1) tad-Direttiva tal-Kunsill Nru 95/59/KE, tas-27 ta’ Novembru 1995, dwar taxxi li m’humiex taxxi fuq il-qliegħ li jaffettwaw il-konsum ta’ tabakk manifatturat (ĠU Edizzjoni Speċjali bil-Malti, Kapitolu 9, Vol. 1, p. 283) — Liġi nazzjonali li timponi prezzijiet bl-imnut minimi u massimi għat-tabakk manifatturat
   
      Dispożittiv
   
   
               (1)
            
            
               Billi imponiet prezzijiet minimi ta’ bejgħ bl-imnut għas-sigaretti, l-Irlanda naqset milli twettaq l-obbligi tagħha taħt l-Artikolu 9(1) tad-Direttiva tal-Kunsill 95/59/KE, tas-27 ta’ Novembru 1995 dwar taxxi li m’humiex taxxi fuq il-qliegħ li jaffettwaw il-konsum ta’ tabakk manifatturat, hekk kif emendata mid-Direttiva tal-Kunsill 2002/10/KE tat-12 ta’ Frar 2002.
            
         
               (2)
            
            
               Billi ma pprovditx l-informazzjoni meħtieġa sabiex il-Kummissjoni tkun tista’ taqdi dmirha li tissorvelja l-konformità mad-Direttiva 95/59, hekk kif emendata mid-Direttiva tal-Kunsill 2002/10/KE, l-Irlanda naqset milli twettaq l-obbligi tagħha taħt l-Artikolu 10 KE.
            
         
               (3)
            
            
               Il-kumplament tar-rikors huwa miċħud.
            
         
               (4)
            
            
               L-Irlanda hija kkundanata għall-ispejjeż
            
         
      (1)  ĠU C 209, 15.8.2008.